फलमक्खी से बचाने के लिए संतरा पौधों पर बांध रहे कीटनाशक की पोटलियां
संतरेमें 5- 7 साल से कालीमस्सी के प्रकोप से किसानों को भारी नुकसान उठाना पड़ा। दूसरी ओर जिन किसानों के बगीचे बचे हैं, वह अब फलमक्खी के प्रकोप से परेशान हैं।
किसान दिलीप ने बगीचे में फलमक्खी के प्रकोप को रोकने के लिए फोरेट ऐसीफेट कीटनाशक को मिलाकर कपड़ों की पोटली को संतरा बगीचों की डालियों पर जगह-जगह बांध दिया है। किसान ने बताया कि फोरेट ऐसीफेट कीटनाशक की गंध तेज होने से हवा के साथ पूरे बगीचों में फैल जाने से मक्खियां संतरा पौधों पर नहीं बैठतीं। किसान ने बताया कि उनके बगीचे में संतरा फल आया। होली के बाद तापमान में बढ़ोतरी के साथ ही संतरा की बाजार में मांग बढ़ जाने से अच्छी कीमत मिलने की उम्मीद थी। संतरा बगीचों पर आगामी सर्दी (सितंबर) के संतरा के लिए पौधों पर नए फूल आने के साथ ही फलमक्खी का प्रकोप छाने लगा। फलमक्खी संतरा पर बैठने से उस फल पर दाग पड़ जाता है। इससे संतरा पीला होकर खिर जाता है। किसान ने बगीचों पर फलमक्खी के प्रकोप को रोकने के लिए फोरेट ऐसीफेट कीटनाशक को मिलाकर कपड़ों की पोटली को संतरा बगीचों की डालियों पर जगह-जगह बांध दिया है।
मिश्रौली संतरा बगीचों को फलमक्खी से बचाने के लिए पौधों पर बांधी कीटनाशक की पोटलियां।
hin_Deva hin_Deva hin_Deva hin_Deva